Алена Барысаўна Танкачова

**Але́на Бары́саўна Танкачо́ва** (;  года, , РСФСР) — беларуская праваабаронца і юрыст, грамадскі дзеяч. Старшыня Праўлення Асветніцкай установы «Цэнтр прававой трансфармацыі». У лютым 2015 года была выслана з Беларусі з забаронай на ўезд у краіну тэрмінам на 3 гады. Вярнулася ў Беларусь у лютым 2018 года, была зноў выслана з Беларусі напачатку 2026 года.

## Біяграфія 
### Сям’я 
Нарадзілася 10 лютага 1970 года ў Калузе (Расія) у сям’і афіцэра  ВМФ СССР.

Бацька — Барыс Васілевіч — пасля заканчэння ад’юнктуры  (Масква) у 1984 годзе быў накіраваны на службу ў , што дыслакавалася ў беларускім Быхаве; разам з ім на новае месца службы з Масквы выправілася і сям’я. У 1988 годзе бацька быў пераведзены ў штаб Балтыйскага флоту ў Калінінград (Расія); у сярэдзіне 1990-х гадоў ён выйшаў у адстаўку з пасады галоўнага інжынера па авіяцыі Балтыйскага флоту ВМФ Расіі ў званні палкоўніка.

Маці — Галіна Уладзіміраўна — як жонка афіцэра, суправаджала мужа ва ўсіх месцах яго прызначэння, была хатняй гаспадыняй, займалася выхаваннем дзяцей.

Была ў шлюбе з беларускім эканамістам , мае з ім агульную дачку — Кацярыну, якая нарадзілася ў 1995 годзе.

### Вучоба 
За час атрымання сярэдняй адукацыі была вымушана змяніць сем школ па прычыне частых пераездаў бацькі на новыя месцы службы. У 1987 годзе скончыла з срэбным медалём сярэднюю школу № 3 горада Быхава.

У 1994 годзе, пасля атрымання дыплома аб вышэйшай адукацыі, паступіла ў аспірантуру кафедры канстытуцыйнага права БДУ, рыхтавала дысертацыю на тэму праблем дзейнасці грамадскіх і некамерцыйных арганізацый са спробай зрабіць іх параўнальна-прававы аналіз у разрэзе канстытуцыйнага права. Вучобу ў аспірантуры аставіла наступным годам пасля палітычных падзей 1996 года. Па словах А. Б. Танкачовай, на гэты крок яна пайшла, калі ўсвядоміла, што прадмета яе вывучэння — Канстытуцыі — у Беларусі фактычна больш няма, а таксама з-за прызначэння Р. А. Васілевіча загадчыкам кафедры канстытуцыйнага права БДУ, якое было прынята акадэмічнай супольнасцю без супраціву.

Напачатку 2000-х гадоў была ўдзельніцай паўтарагадовага «Вышэйшага міжнароднага курса па правах чалавека» — міжнароднай навучальнай праграмы, якую ладзіць  (Варшава). Па словах А. Б. Танкачовай, менавіта дзякуючы гэтаму курсу яна дакладна вызначылася, чым будзе займацца ў Беларусі цягам наступных гадоў. Мае беларускую адукацыю, прафесійная ды грамадская дзейнасць звязаныя, галоўным чынам, з Беларуссю. Увесь час працоўнага жыцця мела пастаяннае месца працы ў межах краіны; валодае ў Беларусі нерухомай маёмасцю.

У 1994 годзе вітала прыняцце новай Канстытуцыі Рэспублікі Беларусь: 

У сярэдзіне 1990-х гадоў была гатова атрымаць статус грамадзяніна Рэспублікі Беларусь, але пасля канстытуцыйнага крызісу і разгону Вярхоўнага Савета 13-га склікання ў 1996 годзе прыняла прынцыповае рашэнне не звяртацца да дзеючых уладаў з прашэннем аб прыняцці яе ў беларускае грамадзянства: 

У 2000-х гадах, па словах А. Б. Танкачовай, наяўнасць расійскага грамадзянства ёй не перашкаджала, бо яна не імкнулася заняць у Беларусі якую-небудзь дзяржаўную пасаду, а таксама пачала займацца грамадскай дзейнасцю.

У 1996 годзе, разам з групай аднадумцаў, стварыла і ўзначаліла Грамадскае аб’яднанне «Незалежнае таварыства прававых даследаванняў» (НТПД;  (*НОПИ*)), якое займалася вывучэннем пытанняў свабоды асацыяцый ды аказаннем бясплатнай юрыдычнай дапамогі беларускім грамадскім (некамерцыйным) арганізацыям і грамадзянскім ініцыятывам.

Ужо ў 1999 годзе НТПД стала вядучым кансультацыйным рэсурсам для беларускіх НДА, штогод яго паслугамі карысталася больш за 300 арганізацый грамадскага сектара. Па падліках А. Б. Танкачовай, 2/3 грамадскіх арганізацый у краіне было зарэгістравана з кансультацыйнай падтрымкай як уласна НТПД, так і наступных арганізацый, якія ствараліся праваабаронцай і яе калегамі наўзамен НТПД пасля яго прымусовай ліквідацыі ўладамі ў 2004 годзе.

## Публікацыі 
* Елена Тонкачева Ромашковый чай (2008)

* Тонкачева Елена Национальное регулирование свободы ассоциации: основные подходы // Свобода выражения мнения, собраний и объединений: международно-правовые стандарты и законодательство Республики Беларусь: рук. для юристов. — Минск: Тесей, 2006. — С. 86—102.
* Памятка гражданина: как стать членом избирательной комиссии путем сбора подписей
* Свобода ассоциаций: практика международной защиты
* Право на объединение. Беларусь 1994—2004 (нет указания на авторство)

* Неправительственные организации: правовые подходы, международный опыт: сборник статей / Инновац. Фонд Правовых Технологий; сост. Е. Тонкачёва, Ю. Чаусов, Г. Черепок. — Минск: Медисонт, 2006. — 364 с.
* Как подать жалобу в Комитет ООН по правам человека: практическое пособие по использованию процедур ООН для защиты своих прав и свобод (нет указания на авторство)
* Свобода ассоциаций: сборник документов / сост. Е. Тонкачёва, Г. Черепок, Т. Рудкова. — Минск: ФУАинформ, 2009. — 368 с.
* Государство и гражданское общество: практика эффективного взаимодействия. Международный опыт: сборник статей и документов / сост. Е. Тонкачёва, Г. Черепок. — Минск: ФУАинформ, 2009. — 266 с.
* Альтернативная гражданская служба. Стандарты и подходы к реформированию: сборник статей и документов / Центр правовой трансформации; сост. М.Пашкевич, Е.Тонкачева, О.Доморад., Е.Ковалева — Минск: Монлитера, — 2010. — 378 с.
* Послесловие…: Площадь 2010 глазами беларусских правозащитников = Afterword… Square 2010 through the Eyes of Belarusian Human Rights Defenders
* Административные задержания и судебные процедуры: анализ правоприменительной практики в контексте свободы собраний: сб. материалов / сост.: А. Козлюк, Е. Тонкачева. — Минск : Мон литера, 2012. —130 с. = Administrative detentions and court procedures: analysis of the law enforcement practice in the context of freedom of assembly
* **Программа «Доступ к информации»**
** Республиканские органы исполнительной власти онлайн 2015
** Местные органы Республики Беларусь: 15 лет онлайн. Отчёт об исследовании 135 официальных сайтов исполнительных комитетов
** Республиканские органы исполнительной власти онлайн 2015
* **Даследаванні**
** Субсидируемая правовая помощь в Республике Беларусь: современное состояние, перспективы развития
** Альтернативный отчет по выполнению Конвенции о ликвидации всех форм дискриминации в отношении женщин / Республика Беларусь — 2009
** Правозащита в Беларуси. Оценка внутренних угроз — путь к развитию.

## Дабрачынная дзейнасць 
Займаецца дабрачыннасцю. У прыватнасці, напярэдадні высылкі з Беларусі выступіла арганізатарам дабрачыннага канцэрта класічнай музыкі для персанала і пацыентаў псіханеўралагічнага дыспансера гарадского пасёлка Лынтупы, ладзіла збор кніг для гарадской бібліятэкі Лынтуп ды інш.

## Высылкі з Беларусі 
## Зноскі 
Катэгорыя:Юрысты Беларусі
Катэгорыя:Юрысты паводле алфавіта
Катэгорыя:Праваабаронцы
Катэгорыя:Грамадскія дзеячы Беларусі